Jittellgħu l-poloz tar-Regatta ta' Jum il-Vitorja 2020 Waqt konferenza tal-aħbarijiet ittellgħu l-poloz tar-Regatta ta' Jum il-Vitorja. Il-Port il-Kbir għal darb'oħra ser joffri sfond għal din ir-regatta li fiha ser jieħdu sehem 7 distretti li huma: il-Birgu, Birżebbuġa, Bormla, l-Isla, il-Kalkara, il-Marsa u Marsamxett. Dawn se jipparteċipaw fi ħdax-il tellieqa f'żewġ kategoriji differenti: A u B u waħda tan-nisa. Din is-sena mistennija jieħdu sehem 120 qaddief li magħhom jiżdiedu 25 sostitut li għandhom għan komuni, li huwa dak li jirbħu s- shield tar-regatta ta' Jum il-Vitorja. Minbarra l-poloz tal-korsiji għall-għaxart itlielaq, waqt il-konferenza tal-aħbarijiet indirizza lil dawk preżenti s-Segretarju Parlamentari għaż-Żgħażagħ, l-Isport u l-Volontarjat Clifton Grima li filwaqt li rringrazzja lil dawk kollha involuti fir-regatta, saħaq li l-gvern kommess li jipprovdi l-għajnuna kollha meħtieġa fl-isport tar-regatta. Is-Segretarju Parlamentari qal li SportMalta tagħti kontribut dirett fir-regatta nazzjonali billi tagħti l-għajnuna tagħha finanzjarjament biex isir dan l-avviniment, tieħu ħsieb il-loġistika tar-regatta iżda tagħti awtonomija lill-Federazzjoni fir-rigward tat-tlielaq, tassisti lill-klabbs kollha b'assistenza finanzjarja biex jibnu dgħajsa kull klabb. Tradizzjonalment, id-dgħajjes li jintużaw huma frejgatini, kajjikki, dgħajjes tal-pass u tal-midalji. Dawn id-dgħajjes huma esebizzjoni ħajja ta' sengħa li kull ma tmur qiegħda tintilef. Dan għaliex dawn id-dgħajjes huma wkoll mibnija f'pajjiżna. Oriġinarjament, id-dgħajjes kienu tal-istess għamla bħal dawk li kienu jintużaw fil-ħidma ta' kuljum mill-barklori, madanakollu maż-żmien saru xi modifikazzjonijiet sabiex dawn ikunu aktar utilizzati bħala dgħajjes tat-tlielaq. F'din l-edizzjoni tar-Regatta ta' Jum il-Vitorja minħabba l-pandemija tal-COVID 19, mhu se jitħalla ħadd jidħol fuq il-mollijiet ta' Pinto 4 u 5, għalhekk ir-Regatta se ssir mingħajr spettaturi fuq il-moll tal-Belt Valletta. Il-klabbs kollha se jmorru għat-tlielaq mill-klabbs rispettivi tagħhom u fit- technical area , l-ammont ta' nies se jkun ridott għal 15-il persuna biex ikunu konformi mal-liġi. Intant ir-Regatta ta' Jum il-Vitorja ppjanata li tibda fis-1.00pm u se tixxandar b'mod dirett fuq l-istazzjon nazzjonali. Il-pjazzament tal-korsiji ser ikun kif ġej: RACE BIRGU BIRZEBBUGA BORMLA ISLA KALKARA MARSA MARSAMXETT KAT BTAL-PASSŻEWĠ IMQADEF 6 7 4 1 3 5 2 KAT AMIDALJI 4 7 3 2 5 6 1 KAT BKAJJIKK 6 1 4 5 2 3 7 KAT AFREJGATINI 3 6 4 2 1 5 7 KAT BMIDALJI 5 6 2 1 7 4 3 KAT ATAL-PASSŻEWĠ IMQADEF 6 3 2 4 1 5 7 KAT BFREJGATINI 3 6 5 2 4 7 1 KAT AKAJJIKKI 1 3 6 7 4 5 2 KAT BTAL-PASS4 IMQADEF 4 3 6 2 7 5 1 KAT ATAL-PASS4 IMQADEF 3 7 6 1 4 2 5 NISA 5 1 2 7 3 4 6